ȘTIU, 15 iunie 2021, cu Dan Pavel și Mihaela Măncilă.
În plin campionat european, greii lumii – Biden si Putin – au meciul lor. Joacă mâine în meciul de care depinde toată planeta. Azi au avut proba de râs. Miorița s-a mutat la Guvern. Șeful vaccinarii, Gheorghiță, s-a resemnat și închide centrele de vaccinare pentru că "de-o vreme încoace românilor nu le mai place". "Mult și prost" – asa a fost catalogat PNRR – planul prin care România vrea să ia 30 de miliarde de la Uniunea Europeană. Guvernul Cîțu a scris 1.400 de pagini. Sunt țări care au scris doar 200 si le-au fost deja aprobați banii. Studiul care a umplut paharul: Un român din trei consideră normal ca un copil să consume alcool. Procentul minorilor care beau alcool e horror – peste 80%. Suntem țara de artiști. Pictorul momentului de la noi, Ghenie, a mai vândut un tablou pe bani mulți – a pictat 7 milioane de euro. Copiii au primit marți încă o veste proastă de la guvern – vreți alocații mai mari? La anul și la mulți ani! "Vă mărim doar cu cât crește inflația". Ronaldo și-a pus în cap UEFA, dar și una dintre cele mai mari companii din lume – Coca Cola. A sfidat producătorul de băuturi locale în casa lui. Dacă n-ar fi fost scutul antirachetă, americanii tot ar fi trebui să vină la Deveselu. Povestea alegerilor din comună din Olt bate orice scenariu de Hollywood. O familie e ruptă în două: unii sunt cu puterea, alții cu opoziția.
Mihaela Gîrbea, Mircea Ivan și Ducu Ninu au făcut parte din juriu.